এই বছরের দিওয়ালিতে রিলিজ করছে ‘‘শিবায়’’। পরিচালক-কাম-প্রযোজক-কাম-নায়ক অজয় দেবগণ এই ছবিতে অনেক কিছু বাজি রাখছেন। একেই তাঁর কেরিয়ারে এখন বড় হিট প্রয়োজন। সেটা যেমন নায়ক হিসেবে, তেমনই প্রযোজক হিসেবেও। তার উপরে পরিচালক হিসেবে বলিউডে নিজের ছাপ ফেলতে ‘‘শিবায়’’-ই তাঁর হাতিয়ার।
এহেন গুরুত্বপূর্ণ ছবির প্রথম পোস্টার অনেক আগেই রিলিজ করেছিলেন অজয়। এবার দ্বিতীয় পোস্টারও রিলিজ করলেন। আগে দেখে নেওয়া যাক সেই পোস্টার।

পোস্টারে পুরো ব্যাপারটাই কেমন যেন তালগোল পাকানো। বিশেষ করে প্রথম পোস্টারের সঙ্গে এই পোস্টারের কোনও মিল নেই। বরফের মধ্যে অতিকায় সব প্রাণীর আদল। তার মধ্যে উড়ন্ত অজয় দেবগণ।
এবারে আসা যাক ছবির নায়িকার কথায়। নাম সায়েশা সায়গল। বয়স জানেন কত? মাত্র ১৮! তবে এর মধ্যেই সায়েশায় মুগ্ধ হতে শুরু করেছে বলিউড। দক্ষিণী ছবিতে সায়েশার ইতিমধ্যেই হাতেখড়ি হয়ে গিয়েছে। সেখানে তিনি জনপ্রিয়তাও লাভ করেছেন। সায়েশা বলিউডে পা রাখছেন ‘‘শিবায়’’-এর মাধ্যেমেই। ৪৭ বছরের অজয়ের বিপরীতে ১৮-র সায়েশাকে কেমন লাগবে, তা অবশ্য রুপোলি পর্দাতেই দেখা যাবে। নীচে রইল সায়েশার ছবি।

সব শেষে জানিয়ে রাখা যাক, সায়েশার আরও একটি পরিচয় রয়েছে। তাঁর বাবাকেও একসময়ে বলিউডে নায়কের ভূমিকায় দেখা গিয়েছিল। তেমন ছাপ ফেলতে পারেননি। কিন্তু একেবারে ভুলে যাওয়ার কথা নয়। বিশেষ করে গত শতকের ৯০-এর দশকে যাঁরা হিন্দি ছবি দেখতেন, তাঁরা তো মনে রাখবেনই। সায়েশার বাবার নাম সুমিত সায়গল। নীচে রইল তাঁর ছবি।

এবারে চিনলেন তো?